OpenLLM-France/wikimedia huggingface dataset:
# Son an neerez

* Ne glevet ket e toull ar forn (Diou wech)
* Tud o vrêat gant o daou dorn ?
* E rou, e rou lan lire
* Tud o vrêat gant o daou dorn ?
* E rou lan la.
* Og eo ar c’hanab hag al lin (Diou wech)
* Ar bloa-man e vo lian fin,
* E rou, e rou lan lire
* Ar bloa-man e vo lian fin,
* E rou lan la.
* Pa deuy nozveziou hir ar gouanv (Diou wech)
* E tiskourin ma c’harr-nean,
* E rou, e rou lan lire
* E tiskourin ma c’harr-nean,
* E rou lan la.
* Pa vo kousket ar vugale (Diou wech)
* Hag aet ar bôtred d’o gwele,
* E rou, e rou lan lire
* Hag aet ar bôtred d’o gwele,
* E rou lan la.
* Ma-unanik war an oaled (Diou wech)
* Me a gano gant ar skrilhed,
* E rou, e rou lan lire
* Me a gano gant ar skrilhed,
* E rou lan la.
* Me ’boanio start ha diweat, (Diou wech)
* Sur da vean digollet mat,
* E rou, e rou lan lire
* Sur da vean digollet mat,
* E rou lan la.
* Pa deuy miz ebrel ha miz mae, (Diou wech)
* Me a zammo ma hankene,
* E rou, e rou lan lire
* Me a zammo ma hankene,
* E rou lan la.
* … « Allo, gwiader war ar stern, (Diou wech)
* Aman ’peus labour en espern,
* E rou, e rou lan lire
* Aman ’peus labour en espern,
* E rou lan la.
* « Kaset ho pulzun prim en-dro, (Diou wech)
* Ha stennet mat ho kanvio,
* E rou, e rou lan lire
* Ha stennet mat ho kanvio,
* E rou lan la.
* « Ma vo ma fresou gwarniset, (Diou wech)
* Gwell ’vit re Katou ha Janned,
* E rou, e rou lan lire
* Gwell ’vit re Katou ha Janned,
* E rou lan la.
* « Ha pa deint du-man da vale, (Diou wech)
* Me o digoro dirake,
* E rou, e rou lan lire
* Me o digoro dirake,
* E rou lan la.
* Skoet, pôtred, skoet buhan, (Diou wech)
* Krejou neve ’po ’vit ho poan,
* E rou, e rou lan lire
* Krejou neve ’po ’vit ho poan,
* E rou lan la.
* Krejou neve bep a dousen, (Diou wech)
* Fenoz eur podad jistr melen,
* E rou, e rou lan lire
* Fenoz eur podad jistr melen,
* E rou lan la.
* KOULMIG ARVOR.
# Son an Eured

| ◄ Son ar Spern-Gwenn | Son an Eured | Son Fleurenn ar Yaouankiz ► |
* Digoret eo dor an de
* Gant aelig ar garante,
* Ha kemeret e zae gaer
* Gant an oabl glaz ha zeder :
* Hirie ’mañ an eured
* Etre tud hag an em gar ;
* Hirie ’vo eürusted.
* War hon zamm douar.
* Evel pa vefê an nê
* Diskennet war vro Gerne,
* E tiston en êr laouen
* Mil mouez ha mil kanaouenn ;
* Gant an heol e lugern
* Glasoc’h-glaz ar meneiou,
* Ha dre holl e tregern
* Son ar binîou.
* Ar c’hleier o font en dro
* Gas ar c’helou dre ar vro :
* Fant ar Fur ha Per ar Faou
* A zo dastumet o daou,
* Ken lirzin o doare,
* O tistrei diouz an iliz,
* Vel mousc’hoarz ar beure
* O pokat d’ar gliz.
* Meur a lagad a vrunienn
* Deus o gwelet o tremen,
* Unanet vid ar vuhe
* Ha binniget gant Doue,
* Hen terrupl ha pounner,
* E benn gantan sounn d’an nec’h
* Hi koantik ha tener,
* Harpet war e vrec’h.
* Pegen brao int o vale
* Krog an eil ’dorn egile,
* Skrivet en o daoulagad
* An dudi hag an eurvad !
* Pegen kuñv e c’hoarzont
* O zellou gantê stoket,
* Pegen skanv e kasont
* Tro-zans ar boked !
* Daouzek tôl a zo zavet,
* Eiz kant a dud ’n em gavet,
* Gwisket holl en o granna
* Vel o font da bardona :
* Kement a oa pedet,
* Kar, amezeg pe mignon,
* Zo buhan diredet
* Laouen o c’halon.
* Ouz an dôliou e preder
* Kozeüs ha dibreder,
* Ar paour ’tal ar pinvidik,
* Ar c’hoz ’tal ar bihanik ;
* Ha jistr tomm Breiz-Izel,
* Diskennet er c’ haliou,
* A lak war bep muzell
* C’hoarz ha marvailhou.
* Neuze ’sav mouez ar varzed
* D’enori an daou bried,
* Da gana d’ê meuleudi
* Ha kaerder o c’hefridi ;
* Da c’houlenn evitê
* Digant Mestr braz an Néñvou
* Eürusted, karante
* Ha bugaligou.
* Ha da zansal adarre
* Tra ma vo gwelet bale,
* Tra ma c’houéz ar zonerien
* Diwar lein o barrikenn :
* Ebati ra hirie
* Pep-hini deus e wella ;
* Benn varc’hoaz marteze
* Vo lec’h da ouéla.
* Ha pad an noz e réno
* Koroll ha kanaouenno ;
* Ha, war dôl an hanter-noz,
* E vo hervez ar c’hiz koz
* Kanet soubenn al laez
* Da zigas d’an dud eured
* Vid o c’henta nozvez
* Sonjou alaouret.
* Dalc’hit da rén dre Gerne,
* Gwir eureujou rouane :
* C’houi brient d’ar paour-kêz kouer
* Didu eur wech an amzer ;
* C’houi lak en e spered
* Sked eun tammig sklerijenn,
* Vel ma c’hoarz ar stered
* En déñvalijenn.
# Son ann Doganed

| ◄ Ma Mestrez koant | Son ann Doganed | Plac’hed Lezardreo ► |
* Kenta biskoaz c’hiz da dogan.
* Kamaraded, ma mignoned,
* Kenta biskoaz c’hiz da dogan
* Me n’am a ket a vara d’am c’hoan.
* Ha breman ’m euz ha rous ha gwenn,
* Hag eunn ankane d’am dougen ;
* Hag eur wreg koant am euz ie
* Hag a c’hone d’in eur skoed bemde ;
* Ha tri a c’hone d’in d’ar sul :
* Naou skoed ac’h int tro-pad ar sun.
* Tri-c’houec’h dogan ha tri-ugent
* E zo ’n em rancontret ’n eur c’harden ;
* Ha ma lare ann eil d’egile :
* — Te ’zo dogan kenkoulz ha me. —
* Tri-c’houec’h gwalen a lien moan
* Zo et d’ober eur boned d’ann dogan ;
* C’hoaz a lere ann dogan kez
* E oa manet he gorn braz emez :
* M’am ije ken aliez a vuc’h korn
* Hag a dogan a doug ar c’horn,
* Me’m ije gret eur foar en Bre
* Hag a vije hanvet ar foar neve ;
* M’am ije ken aliez a vuc’h lez
* Hag a dogan zo war ar mez,
* Me rafe krampoez ha lez tro ;
* Da gement dogan zo er vro.
* M’am ije krampoez ha lez tro,
* Me’dougje ezet ar c’hernio. —
Chanté par Jeanne Le Bornic, chiffonnière, de La Roche-Derrien.
# Son ann Nevez Amzer

| ◄ Hunvre | Son ann Nevez Amzer | Ann Distro ► |
* Moualc’hik-noz, pa glevan da son — o son
* A sav ann anken em c’halon ;
* ’Vel eul lestr war ar mor, d’ann noz — bemnoz
* On ma-unan e-kreiz ar groz.
* Daro el lanneg ar bleunio, — daro
* Gwisket a nevez ar c’hoajo ;
* Ar pardonio a zo digorz : — digor
* Deut ’ta, merc’hed, war doul ho tor.
* Ann nevez—amzer c’hoarvezet — abred,
* ’Man daou ha daou al lapoused,
* Al lapoused o klask eunn neiz — ho neiz
* ’Vel er pardon tud iaouank Breiz.
* Tomder ann env hag he vammik — mammik
* ’Meaz he blusken tenn ann evnik ;
* Ouz ar ganfarded re garo, — garo
* Evnigo, Doue d’ho miro !
* Pa vo kresket ho diou-eskel, — eskel
* ’N eur gana tarnijfont huel ;
* Al lapoused ’zo da Doue, — ’vel me,
* ’Vel on dalc’het d’am c’harante.
* Ann nevez-amzer zo joaüz — joaüz
* Nemed d’ar re karantezuz,
* D’ar re ’zo pellet d’a viken — biken
* Ha gwestlet ho daouïk zoken.
* Taw da c’houistellat, moualc’hik-noz, — bemnoz
* N’on ken, siouaz ! Ouz hen gortoz ;
* Troc’het e ma nevez-amzer, — a-verr :
* N’euz den ouz ma c’hortoz er ger.
# Son ar Chupere

| Son ar Chupere | Bale Ahez ► |
* Ouz tol oa c’hoaz tud ann eureed,
* Broudig ann dall p’az eo klevet,
* Gand he gi ar baleer-bro
* O pateri ouz ann treuzo :
* — Dall ha daonet ! ann aluzon
* Az po, m’ar kanez d’imp eur son. —
* He skul ’n he zorn gant peb-hini, »
* Krog ann diskan war leur ann ti.
* Skuill ha skuill, ev da ruill ;
* Chupere, n’eved re.
* Mad e gwin ru d’ar Galloed,
* Evel dour red d’al lapoused ;
* Chupere ’n euz ar Vretoned.
* Breizad a danva chupere
* N’ansav da vestr nemet Doue ;
* Ha kalz n’e ket Doue ’vit-he.
* Ken dous eva chupere mel
* Ha kemer pokik dimezel :
* Diwall a gement ze zo well.
* Biskoaz roue ar Vretoned
* Gand ar Saozon n’oa bet trec’het,
* Gand ar sec’hed na laran ket.
* Eur rum daouzek a varc’heien,
* ’N ho zouez eur brinsez bleo-melen,
* Oant o koania ’n eunn enezen.
* Blondinen skuille da eva.
* Gwad paün fotaz da genta
* Er chupere, ’vid ho skanva.
* En eil skullad gwad er-wiber :
* Hag int a—greiz ebato ker
* D’en em daga ’vel loened ter.
* Gwad eur porc’hel er skullad all :
* Ha kerkent int kouet mezo-dall,
* Hi o c’hoarzin gant sello fall.
* Ha krog en korn bout ar roue
* Sonaz d’ar Saozon... — Hag aboe
* Eman Breiz dindan gazel-ge.
* Skuill ha skuill, ev da ruill ;
* Chupere, n’eved re.
* N’oa ket ar ganoen paket,
* ’Vel sonerien m’oant sklabeet,
* Oant sklabeet dindan ann dol
* Gant nao skullad, unan peb tol.
* — Requiescant ! — eme Broudik,
* ’N eur voud en hent, leun he zac’hik.
# Son ann neerez coz

| ◄ Ar Gallic | Son ann neerez coz | Son ar patatês ► |
Ma c’har ha ma c’halapoussenn, Ha ma c’horf-justin lien gwenn,
 A vezo tout d’am mab cloarec ’Wit ma ’c’h allo mot da vêlec ;
 Ha ma scullô, ha ma loaïo,
Tout ec’h ant ganthan war eun dro ;
 Ha ma c’hoz astel ha ma brae,
Ha ma c’hoz cribino, goude...
 Ha pa vezo êt da vêlec,
Me a vô en robenn guisket,
 Ha ma botô vô rubanet,
Ha ma c’holinettenn frizet,
 Hac eur goeffurenn war ma fenn
Evel hini eun dimezel.
Fanchon Mao, Planiel
# Ur seurt actou goude ar gommunion

| ◄ Avis goude ar gommunion | Ur seurt actou goude ar gommunion | Un eil seurt actou goude ar gommunion ► |
Pere a ve profitabl da ober goude ar gommumion. Var en ear gallec : Colin, d’où vient tout ce grand bruit ?
| ME gred ferm, o va Doue, Ema enon ho majeste ; Ia, va Salver, c’houi hoc’h-unan, Ho corf, ho coad hac hoc’h ene A so lojet em c’halon brema[n] C’houi, va Jesus, Den ha Doue. b. | Act a feiz. |
| C’houi pehini so bet douguet En corf ar Verc’hes benniguet Hac a so bet maro en ur groas ; C’houi pehini da ben tti dez Hoc’h-unan caër a ressuscitas Hac a bignas en eê ivez. bis. | Var mysteriou hor Salver. |
| Ia m’her c’hred evit certen; Va Doue, crisquit va c’hreden, Ma cresco ive va c’harantez, Hac en hoc’h endret ma ellin Caout muioc’h-vui an anaoudeguez Eus ar faver hoc’h eus grêt d’in. b. | Act a anaoudeguez-vad. |
| Penaus biquen ec’h ouffen-me Trugarecaat ho majeste Eus ho madelez vras em andret, Pa zeut eleac’h ma funissa Evel ma em eus hen meritet, Dre ho pisit d’am cherissa. bis. | Evit trugarecaat Doue. |
| Ne deus tousek nac amprevan Quer vil a ma’z oun va-unan ; Rac ar re-se n’ellont quet pec’hi, Ha me siouaz ! a so carguet A bec’hejou hac a lousdoni, Ha c’hoaz ez oc’h enon lojet. bis. | Act a humilite. |
| O Guerc’hes sacr mam va Jesus Oll sænt hac oll ælez eûrus, | Peden d’ar Ver c’hes ha d’ar sænt. |
| | Trugarecaït hen, me ho supli ; Hac epad un eternite Rentit dezan glor ha meuleudi, Pa n’ema quet em gallout-me. bis. |
| Actou a garantez. | Abarz tostaat ouz an auter D’no tiguemeret, va Salver, Em eus lavaret deoc’h ho caren ; Brema m’en lavar adarre, O va Jesus, va mad souveren, Ho caran mui eguet neuse. bis. |
| Act a gontrition. | Perac n’allan-me ho caret Evel ma r’ar Seraphinet, Hac evel ma r’ar Verc’hes Vari ? Ha na d’ê va c’halon rannet ? Gant queuz da guement ingrateri Am boe biscoas en hoc’h andret ? bis. |
| Actou a bropos ferm. | Ar garantez am eus ouzoc’h Hac a fell d’in da gaout pelloc’h, Sicourit gant ho craç, va Doue, A vezo quer ferm, quer constant, Na offansi mui ho majeste, Da viana marvelamant. bis. |
| Act a c’houlen. | Rac-se, va Jesus, a vreman Hac evit mad e renonçan D’ar pez so control d’ho volontez, O c’houlen digueneoc’h mervel Quen ma tisplij d’ho madelez O coumeti pec’het marvel. bis. |
| Evit creaat hon resolution vad. | Penaus e teun-me, ma Doue, D’hoc’h offansi-hu adarre, Goude quen alies a bardon, Goude quement a drugarez A rit em andret en peb fæçon ? Quent, va Jesus, coll va buez. bis. |
| Act a renonçamant da guement so caus da bec’hi. | Rac-se me renonç d’ar pec’het, Pe da hini oun bet sujet, Ha da guemenr frecantation A so bet caus d’in da bec’hi ; |
| Ha mar guerru nep occasion, Me a bellaï prest diouti. bis. | |
| O va Redamtor, me ho ped, Na zeut d’am dilesel nepret ; Chomit em ene hivisiquen, Hac em buez hac em maro, Ha goude mervel, evit biquen, Deoc’h, va Jesus, tout me n’em ro. bis. | Oræson d’hor Salver. |
* ↑ Moullet : ar.
* ↑ Moullet : -mam.
# Ur son kloareg

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Eur Zòn Kloarek, gant Fañch an Uhel e-barzh Bepred Breizad (1865) ;
* Eur zon cloarec, gant Fañch an Uhel e-barzh Soniou Breiz-Izel (1890) ;
* Eur Zon Kloarek, gant Maurice Duhamel e-barzh Gwerziou ha Soniou Breiz-Izel (1913) ;
* Eur zon kloareg, gant Maurice Duhamel e-barzh Kanaouennou Breiz-Izel (1913)
# Ur zon Kerné

Oberennoù damheñvel pe handelvoù all zo ivez, gwelout Trente mélodies populaires de Basse-Bretagne (1931)/Eur zon kerné.
| ◄ Kimiad ann ene | Ur zon Kerné | Er vrohék ru ► |
* C’houi zeuio gané, ma mestres
* Na da droc’ho ar ségal
* Na da droc’ho ar ségal
* Ho ne dan ket, ma zerwicher
* Dijobidei tra la la la
* Ho ned an ket, ma zerwicher
* Rac troc’ho a rin ma gar.
* C’houi zeuio gané, ma mestres
* Na da droc’ho ar guinis, (bis)
* Ho ne dan ket, ma zerwicher etc.
* Rac troc’ho a rin ma biz.
* C’houi zeuio gané, ma mestres,
* Hirio da droc’ho ar c’herc’h,
* - Oh! ned an ket, ma servijer
* Ho ne dan ket etc.
* Rak chom a rafenn var lerc’h.
* C’houi zeuio gané, ma mestres
* Hirio da droc’ho ann hei,
* Ho ne dan ket etc.
* Rak troc’ho a rin a glei.
* C’houi zeuio gané, ma mestres
* Na da droc’ho ann ed du,
* Ho ne dan ket etc.
* Rak ne ouzon ket ann tu.
* C’houi zeuio gané, ma mestres
* Da ijo ann avalou,
* Ho ne dan ket etc.
* Rak toul eo ma godellaou.
* C’houi zeuio gané, ma mestres
* Da ijo ar vézenn ber,
* Ho ne dan ket etc.
* Rak toull eo ma davanjer.
* C’houi zeuio gané, ma mestres
* Da ijo ar vézenn brun,
* Ho ne dan ket etc.
* Rak terri rafenn ma iun.
* C’houi zeuio gané, ma mestres
* Na da ijo ar gregon,
* Ho ne dan ket etc.
* Rak na c’houl ket ma c’halon.
Ce sône est dans le mode majeur. Son rythme serait parfaitement carré sans la répétition du deuxième membre de deux mesures de la première phrase. C’est un spécimen des chansons de danse de la Cornouailles, chansons très vives et très alertes, dont le caractère est tout opposé à celui qu’on attribue d’ordinaire à la musique bretonne.
Chanté par M Plassart Morlaix
# Uzurer Florans

| ◄ Mirakl S. Anton e Ferraar | Uzurer Florans | Mirakl Arezzo ► |
Goude beza bet e Ferraar, Anton a erruaz e Florans er bloaz 1229. Ar gear-ma a ioa barbinimet gant an uzurerien. Eun uzurer o veza deut da vervel, ar zant a oue pedet da ober eur zarmoun gaon, dirag ar c’horf, hag e kavaz tro da zevel he vouez a eneb an avaristed :
« Ar pec’het-ze, emezhan, a laka an den da veza maleuruz er bed-ma, ha kalz maleurussoc’h c’hoaz er bed all. Evelse a c’hoarvez gant ene an den maro-ma, kondaonet hirio da boaniou an ifern evit ato, e kreiz an dialou. It d’he denzor hag e kavoc’h ennhan he galoun etouez an arc’hant a garie kement ! »
An dud, souezet o klevet an dra-ze, a redaz da di an den avariuz, a reaz d’he heritourien digeri he denzor, hag eno, etouez an arc’hant, e kavjont he galoun hag a ioa tom c’hoaz. O veza distro d’an iliz, e tigorjont ar c’horf hag e veljont n’oa kaloun ebet ennhan ! — Spountet gant eur mirakl ker bras, eun niver bras a dud a guiteaz ho c’harantez dreist-voder evit an archant.
Ar zant a ieaz goude-ze d’an Alvernii ; eun eston eo an eneou a c’hounezaz eno da Zoue dre he zarmoniou hag he viraklou.
# Ur person a eskopti Guened e lar kenavo d'e bobl e amzer er Revolusion

| ◄ Moéz er botour koed | Ur person a eskopti Guéned e lar kenavo d'é bobl é amzér er Révolusion | Lézen en aposta  ► |
* Disul é oen én ovren bred, on (ter)
* Chif ha glahar em boé guélet.
* M’em boé guélet chif ha glahar,
* Ia sur mar dès bet ar en doar.
* Er Person, bar én devizeu,
* E laras d’emb fal zouéréieu :
* « Mem bugalé, cheleuet mat,
* Rekis e vou d’ein hou kuittat.
* « Hou kuittat eit mont de véz-bro,
* Ha d’oh é laran kenavo.
* « Tud fal, tud kri, tud didalvé
* E ven gobér brezel de Zoué :
* « Ha groeit ou dès ur hourhemen
* Énep de Zoué ha d’é lézen.
* « É peb bro, é peb eskopti
* É vennant ma sentér doh-t-hi.
* « Sentet doh-t-hi nemb e garou,
* Ataú ne vou ket mé e vou.
* « Guèl é get-n-ein merúel mil guéh
* Aveit treissein men Doué ur huéh.
* « Mem bugalé dalhet fidel
* De Zoué ha d’é lezen santel.
* « Dalhet ataú ar hou kreden
* Ha héliet peb gourhemen.
* « Me bedou aveid oh bamdé ;
* O aveid-on pedet eúé.
* « Pedamb aveit ma tei er bèh
* Én Ilis hag ér Rantelèh.
* II
* El sen é konzas hum Person,
* Get ankin vras én é galon.
* Ha doh er bobl el mé konzé,
* Ol, kouh ha iouank, e ouilé.
* Kri a galon sur vehé bet
* E neb n’en devehé ouilet.
* O péh un amzér maleurus,
* Eid omb-ni ken diskonfortus !
* Piú e zevérou er ré klan
* Pe n’en dès mui a véléan !
* Piú e larou en overen,
* E ziskou d’emb er guir lézen,
* E ziskou d’emb er guir lézen,
* Hag e rei d’emb en asolven ;
* E vadéou er vugalé,
* E hrei gobér ou fask dehé !
* Piú e hrei en èrèdenneu,
* E venigou er béieu !
* Men Doué, men Doué hou pet truhé,
* Truhé doh hou kèh bugalé !
* Eit hun sekour d’arriu én Ean,
* Dakoret t’emb hun béléan ;
* Hun béléan dakoret t’emb.
* Ha lausket ind berpet get-n-emb !
# Ur voez ha n’en des chet groeit un chanj vad

| ◄ Buhé burhudus Sant Isidor | Ur voez ha n’en des chet groeit un chanj vad | Er groleres iouank  ► |
* 1. — Ur plah iouank a pe zimé,
* E gred vé eur e lein er gué,
* 2. — E gred vé eur é lein er gué,
* É vé en dél milein e vé.
* 3. — Mœs en dél e gouéh abred-mat,
* Ha kalon Er plah e huanad.
* 4. — Me gredé pem hé diméet
* N’em behé groeit labour erbet.
* 5. — Nameid hoari, tarrein keneu,
* Ha golhein men déournigueu ;
* 6. — Nameid dichuéh, nameid balé
* Pè devis ha gout en douéré.
* 7. — Mœs bremen é houian réh mat
* É ma ret t’ein hoah labourat ;
* 8. — É ma ret t’ein hoah labourat
* Hag andur memb mara vahad
* 9. — Néein bamdé tair, guerjad ned
* Ha huchellat gued beg me zroed.
* 10. — Ha huchellat gued beg me zroed
* Ha klah open mara véh-koed.
* 11. — Me fried, un dén didruhé,
* D’oh-ein n’en dés tam karanté.
* 12. — Ean e brén quik, él lak ér pod,
* Ne ra d’ein méid iskern d’em lod.
* 13. — Ha hoah ne hra quet él d’ur hi :
* N’hum lausk quet t’ou hrignat én ti.
* 14. — A pe brén un dousen uieu,
* Ean ’n devé dêc ha mem bé deu.
* 15. — Hag é uieu e vé frinted
* Aveid me ré-mé ne vant quet.
* 16. — Guéharal p’oen em iouankiz,
* Me zougué peb sort bragueris.
* 17. — Allas ! a pe don diméet,
* Mem bragueris e més kollet !
* 18. — Mem boé bloukeu ar mem boteu ;
* Bremen ne més chet a loreu.
* 19. — Ar mem broh oé ur velouzen,
* Bremen n’en dés meid un néhen.
* 20. — Bremen n’en dès meid un néhen,
* Ha hi hoah ruguet pen d’er ben.
* 21. — En dé mé on het érédet,
* Lein me halon e mès ouilet !
* 22. — Glubet em boé ol men dillad
* Gued en dar a men deulegad ;
* 23. — Gued en dar a men deulegad
* En doé bet ridet a boulad.
* 24. — A houdé, gued me huanadeu,
* Bamdé è mès kaijet dareu !
* 25. — A drasur, pem hehé gouiet
* Jamæs ne vehen dimèet.
# Buhez ar Sent/1837/Yan Silancier

| ◄ Neree, Achille ha Domitilla | Yan Silancier | Pacoom  ► |
Ar Sant-mâ, hanvet Silancier abalamour d’ar silanç bras en deus miret epad daou-uguent vloaz, a oa guinidic eus an Armenii. Goude maro e dad hac e vam, oc’h en em velet mæstr eus ur succession vras e reas sevel e Nicopôl un Ilis caër en enor d’an Itron Varia. Goudese en em ranfermas en e dy gant dec persorinaich devot, pere, goude beza quiteet pep-tra eveldàn, ne felle dezo songeal ive nemet en o silvidiguez.
Ur gommançamant quer parfet a rentas facil d’an Den santel-mâ ar pratiq eus an oll vertuziou. An humilite a voe e brassa vertuz ; ha dre e abstinanç hac e vortificationou e conservas bepret ur burete vras a gorf hac a speret. E fervor a oa un exempl caër d’he zec Compaignon, hac ur c’hentel pehini o excite oll da avanç muy-oc’h-muy bemdez en hent eus ar berfection.
Mæs ne jouissas quet pell eus an douçder a gave en e Solitud. An Escop a Goloni o veza deut da vervel, e oue choaset en e blaç, en despet da guement a reas evit en em exanti. An dinite nevez-ze na na reas nemet ajouti d’e binigennou ordinal al labourou apostoliq hac ar sourci pastoral.
An Escop santel-mâ a c’houarne e peoc’h e bobl, pa zeuas ar Gouarner eus an Armenii d’er c’hontrolia ha d’en em opposi da guement mad a falle dezàn ober. Ar Sant a represantas dezâ an drouc a ree e quemense d’e bobl ; mæs, o velet penaus ar Gouarner-ze elec’h guellaat, a ree goaz-oc’h-goaz, e reas an diles eus e Escopti ; hac en em retiras secretamant en un deserz er Palestin, e pelec’h e tremenas daou-uguent vloas en ur silanç continuel, en Oræsoun, er gontemptation hac ar pratiq eus ar binigen.
Erfin, oaget a bevar bloas ha cant, heb beza collet netra eus a nerz e speret, e rentas e Ene da Zoue, er bloaz 558.
Ar silanç a so an Æl gardien eus ar guir devotion. Er silanç co e clever mouez an Autrou Doue. An nep a laca evez ous e deaud, en em breserv eus a veur a zanger, eme ar Speret-Santel dre c’henou ar fur Salomon.
Ar re ne ouzont quet tevel a gouez e meur a faut. Æssoc’h ê chom hep lavaret netra eguet en em viret oc’h pcc’het en ur barlant cals. Diæz ve da ur parlanter bras miret ne achappe digantâ, etouez quement a gueriou, ur goms fall bennâc, pe ur goms dishonest, pe ur goal-deaudat, pe ul le-douet bennâc.
# Buhez ar Sent/1837/Yan ha Paul

| ◄ Febronii | Yan ha Paul | Irenee  ► |
An daou Sant-mâ guinidic eus an Italy, a oa daou vreur, pere en em gare meurbet, hac o deus en em garet betec ar maro en hevelep-fæçoun ma seblante n’o devoa o daou nemet ur volontez hac ur memes calon.
O furnez hac o vertuz a reas ma ouent gouden aznevezet hac admiret e Palæs an Ampalaer Constantin. Ar Prinç-ze o veza var ar poent da gaout bresel a-enep ar Scytet, o chassas o daou da accompaigni ar C’hommandant general eus e arme, hanvet Gallican, pehini a oa payen. Coumbati a rezont gant couraich ; cousgoude pa velas ar General e oa lazet un nombr bras eus e soudardet, e reas e sonch da dec’het ha d’en em savetei ; mæs an daou Officer santel Paul ha Yan èn assuras e c’hounezze ar victor, ma prometfe en em renta cristen. E brometi a eureu : avanç a resont neuse var an ennemiet, hac o zrec’hi a resont quer buan. Ar General-mâ, o veza distro eus an arme, a c’houlennas digant an Ampaler conge d’en em retira, evit en em rei oll da Zoue, hac ez eas gant Sant Hilarin da Ostrii, e pelec’h e reas sevel un hospital caër, eus behini a quemeras e-unan ar sourci, o servicha an dud clan gant ur garantez admirabl ha ravissant.
An daou vreur santel Yan ha Paul en em lacaas da exerci gant muy a fervor eguet biscoas an euvrou a garantez. Profita a reent eus a faver an Ampalaer hac eus an istim a ree anezo, evit sicour an dud reuzeudic hac din a druez ; beza ez oant Protectoret an orfelinet, ha tadou ar beaurien.
Goude, maro a Ampalaer Constantin, Julien an apostat, o veza pignet var an trôn, an daou Sant-mâ a reas an diles eus o c’hargou enorabl, abalamour, ement-ii, ne allent quet en em resolvi da servicha ur Prinç adversour d’ar religion gristen. Quemense o veza bet raportet d’an Ampalaer Julien, e cassas ar Prefet Terentian d’o c’haout, gant urz da ober dezo adori an Idolou, pe d’o lacaat d’ar maro. Accordi a reas dezo cousgoude dec devez da ober o sonch.
An daou Sant a brofitas eus an fermen-ze evil distribui o madou d’ar beaurien, hac e tremenzont an darn-vuya eus an amser-ze en oræsoun. Da benn an dec devez Terentian, oc’h o c’haout bepret ferm ha couraichussoc’h eguet biscoas en o resolution, a reas o zibenna secretamant en o zy, e creiz an nos, gant aoun n’en em revoltze en e enep ar bobl a Rôm, pehini a istime hac a gare meurbet an daou vreur santel-ze.
O merzerinti a erruas er bloaz 362.
An daou vreur-mâ o deus en em garet meurbet en eo buez ha betec ar maro. Peguer caer ha peguen agreabl eo guelet ar breudeur oc’h en em ober hac o veva assambles e peoc’h hac en union ! Mæs pebes drouc, pebes disurz pa n’en em c’herout quet, pa sav cassoni ha disansion etrezo ! Gousgoude peguen ordinal eo guelet ar guerent hac ar breudeur o veva e yenigen an eil ous eguile, oc’h en em gassaal, oc’h en em zibri memes, oc’h en em ruina dre procesou, evit un interest dister, evit neubeut a dra, evit ur meudat douar. Pelec’h e ma garantez, ma n’e c’haver quet etouez ar breudeur memes !
# Gwerz ar Baradoz

Oberennoù damheñvel pe handelvoù all zo ivez, gwelout Ar Baradoz.
| ◄ Cantique de Communion | Gwerz ar Baradoz | Cantique de Saint Joseph ► |
* Jezuz, pegen braz e
* Plijadur ann ine
* Pa veo en gras Doue
* Hag en he garante,
* Pa veo en gras Doue
* Hag en he garante !